A xestación por substitución comeza cunha inseminación artificial.
A **xestación por substitución**, ou, máis popularmente, **ventre de alugueiro** é o proceso polo que unha muller xesta e dá a luz un fillo proveniente da implantación no seu útero dun óvulo doutra muller fecundado *in vitro*.

Habitualmente a muller que quere ser nai e non pode selo por problemas de infertilidade ten a posibilidade de someterse a un tratamento de fecundación artificial. Estes tratamentos de procreación medicamente asistida non só asisten a matrimonios, senón tamén a mulleres solteiras e parellas heterosexuais e homosexuais.

Regulación legal da xestación por substitución no mundo:
     Legal as formas retribuída e altruísta
     Sen regulación legal pero vénse realizando
     Legal só de forma altruísta
     Permitida entre familiares ata o segundo grao de consanguinidade
     Prohibida
     Non regulada/situación incerta

En varios países existe unha regulación xurídica detallada dos procesos de xestación por substitución. Na actualidade (2010) en España a lei vixente nesta materia é a 14/2006, de 26 de maio, sobre técnicas de reprodución humana asistida, que non permite a xestación por substitución e están investigadas as axencias que operan.

Oposición á xestación por substitución
--------------------------------------

Os detractores da xestación por substitución din que esta práctica lexitima a cousificación da muller e a mercantilización do seu corpo propia dun sistema capitalista neoliberal. Defenden que o suposto altruísmo reforza a enraizada definición das mulleres, característica das relixións, como «seres para outros» cuxa única función é o «servizo» aos demais. Ademais, declaran que a súa legalización é directamente proporcional ao tráfico reprodutivo que afecta as mulleres obreiras, que debido á súa situación económica desfavorecida vense obrigadas a suplir a demanda.

Nos contratos a xestante perde todo dereito de decidir en materia de dereitos sexuais e reprodutivos, de xeito que non posúe capacidade de elección. No caso de infrinxir ou alterar as condicións do contrato contémplase a aplicación de medidas punitivas sobre a embarazada.

O XXIX Congreso Estatal de Mulleres Avogadas pediu en 2018 a súa prohibición universal.

Notas
-----

1. ↑  "Xestación por substitución". *Portal das Palabras*. Consultado o 1 de abril de 2017.
2. ↑  "Dolores Delgado: "Los contratos de vientres de alquiler que se están suscribiendo tienen condiciones inhumanas para las mujeres"". *eldiario.es* (en castelán). Consultado o 2019-08-13.
3. ↑  CTXT (23 de xuño de 2015). ""No somos vasijas". Manifiesto contra las madres de alquiler". Consultado o 1 de abril de 2017.
4. ↑  "Manifiesto: Las mujeres no se pueden alquilar o comprar de manera total o parcial". *No somos vasijas*. Arquivado dende o orixinal o 02 de maio de 2017. Consultado o 12 de abril de 2017.
5. ↑  Galicia Confidencial (ed.). "O Congreso Estatal de Mulleres Avogadas pide a prohibición universal da maternidade subrogada". Consultado o 16 de abril de 2018.

Véxase tamén
------------

### Outros artigos

* Adopción

|  |  |
| --- | --- |
| Control de autoridades | 
* Wd: Q334645
* BNCF: 54258
* BNE: XX5296381
* BRE: 4174587
* EBID: ID
* JSTOR: surrogacy
* LCCN: sh88004707
* MAG: 2910561053

 |